Kui soovid hakata Citadele panga kliendiks ning tellida X supreme pangakaarti, saad seda teha mobiiliäpis või pangakontoris (kliente teenindame hetkel ainult eelneval kokkuleppel, helistades 770 0000). Sõlmides Citadele mobiiliäpi kliendilepingu, saadame sulle pangakaardi 5 tööpäeva jooksul postiga koju.
Kui oled klient ning soovid asendada olemasolevat kaarti, vormista vabas vormis avaldus internetipangas. Et saada X supreme kaarti koos uue kontoga, tuleb internetipangas valida "Kontod ja kaardid" ning tellida uus kaart. Veendu, et sisestatud kohaletoimetamise aadress oleks õige. Kaardi saad kätte 5 tööpäeva jooksul.